**BESZÁMOLÓ**

**a Magyar Hadtudományi Társaság Határőr Szakosztály**

**2017. évi tevékenységéről**

1. **Statisztikai adatok**

**Magyar Hadtudományi Társaság Határőr Szakosztály**

Taglétszám a 2017. decemberi állapot szerint 24 fő

2017. év folyamán törölt tagok száma 0 fő

2017. év folyamán felvett tagok száma 0 fő

A vezetőség összetétele:

**Elnök:** *Dr. Fórizs Sándor nyá. r. dandártábornok*, egyetemi tanár

**Elnökségi tagok:**  *Zámbó Péter r. ezredes*, főkapitányi tanácsadó

Országos Rendőr**-**főkapitányság

*Dr. Gaál Gyula r. ezredes*, hivatalvezető

Baranya Megyei Rendőr-főkapitányság

*Dr. Hautzinger Zoltán,* oktatási dékánhelyettes

Nemzeti Közszolgálati Egyetem Rendészettudományi Kar

**Titkár:** *Görbe Attiláné Dr. Zán Krisztina c. r. alezredes,* irodavezető

Nemzeti Közszolgálati Egyetem Tudományos Ügyek Irodája

A vezetőség megújításának időpontja:

2013. június 27

A vezetőség elérhetőségi koordinátái:

*Dr. Fórizs Sándor nyá. r. dandártábornok*

[drforizsdandor@invitel.hu](mailto:drforizsdandor@invitel.hu)

*Zámbó Péter r. ezredes*

zambop@orfk.police.hu

*Dr. Gaál Gyula r. alezredes*

gaalg@orfk.police.hu

*Dr. Hautzinger Zoltán*

hautzinger.zoltan@uni-nke.hu

*Görbe Attiláné Dr. Zán Krisztina c. r. alezredes*

[zan.krisztina@uni-nke.hu](mailto:zan.krisztina@uni-nke.hu)

A 2017-ben megtartott rendezvények száma: 4

A rendezvények megnevezése:

1. ***„A határrendészeti tisztképzés negyedszázada”*** című tudományos konferencia – Budapest, 70 fő (társszervezés a Magyar Rendészettudományi Társasággal)
2. ***„Műhelyvita a készülő Rendészettudományi szaklexikonról”***– Budapest, 50 fő (részfejezetek kidolgozása)
3. ***„Szent Lászlótól a modernkori magyar rendészettudományig”*** című nemzetközi tudományos-szakmai konferencia – Pécs, 150 fő (társszervezés a Magyar Rendészettudományi Társasággal)
4. ***„Pécsi könyvbemutató a Magyar Tudomány Ünnepén”***– Pécs, 30 fő (társszervezés a Magyar Rendészettudományi Társasággal)
5. **Szöveges értékelés**

**1) „A határrendészeti tisztképzés negyedszázada”**

**Dr. Pozsgai Zsolt r. dandártábornok**, személyügyi országos rendőrfőkapitány-helyettes a rendőrség 2016. évi eredményeit és a határrendészeti szolgálati ág legfontosabb feladatait vette számba előadásában. A Rendészettudományi Kar tisztjelölti állományról is beszélt, akik képesítésüknek megfelelő szolgálati feladatot is elláthatnak a jövőben. Elismerően szólt a Rendvédelmi Tagozat nevelő munkájáról. A migrációs válságok kezelésével összefüggő gyakorlati jártasságok elsajátítását rendkívül fontosnak tartja. Végezetül az országos rendőrfőkapitány-helyettes a Határrendészeti Tanszék oktatóinak az elmúlt huszonöt évben végzett munkájáért elismerését fejezte ki.

**Dr. Virányi Gergely ny. határőr dandártábornok** előadásában emlékeztetett: a határrendészeti tisztképzés a határőrképzésből alakult át, majd személyes élményét is megosztotta a jelenlévőkkel. Az elmúlt 25 éves időszakra visszatekintve a legfontosabb eredményeket is számba vette. Köszönetet mondott az egykori vezetőknek, megköszönte, hogy részese lehetett a határőrök képzésének.

A határrendészeti tisztképzés aktuális helyzetképét vázolta fel **Dr. Varga János ny. határőr ezredes**, tanszékvezető, főiskolai tanár. Elmondta, hogy a szakirányon 1163 hallgató kapott oklevelet az elmúlt 25 évben. Megállapította, hogy a határrendészeti tisztképzés harmonikusan illeszkedik a rendészeti tisztképzés rendszerébe.

**Dr. Kiss Lajos PhD. r. alezredes**, adjunktus a Frontex és a határőr tisztképzés kapcsolatáról beszélt. Elmondta, hogy a Frontex nem ismeri a tiszt kifejezést, csak a tisztviselőt. "A határőr mesterképzés elindítása egy új szakaszt nyitott meg a FRONTEX képzési tevékenységében, ugyanis a FRONTEX ennek segítségével saját képzésben részesítheti a jövő határőr vezetőinek egy részét”.

A kihívásokról beszélt **Dr. Balla József r. alezredes**, egyetemi docens. "Az elmúlt időszak tapasztalatai azt mutatták, hogy a határrendészeti speciális szakmai ismeretekre szükség van" – fogalmazott az alezredes.

**Dr. habil Kovács Gábor r. dandártábornok**, oktatási rektorhelyettes, egyetemi docens a rendészeti vezető mesterképzés legfontosabb ismeretköreit mutatta be a jelenlévők számára, majd beszélt a hallgatókkal szembeni elvárásokról is.

Szó volt még a Bács-Kiskun Megyei Rendőr-főkapitányság határrendészeti helyzetéről, a fiatal tisztekkel szemben támasztott elvárásokról, beilleszkedésük tapasztalatairól, a „Szent László” Határigazgatási Tudományos Diákkör tevékenységéről.

A határrendészeti tisztek felkészültségének megfeleléséről, a közszolgálati képzés aktuális kihívásairól **Markek Dávid**, a határrendészeti szakirány végzős hallgatója, az RTK HÖK elnöke beszélgetett a Tanulmányi Vándordíj nyerteseivel.

A Határrendészeti Tanszék létrehozásának jubileumi évfordulója alkalmából megjelent, a határrendészeti tisztképzés negyedszázadáról szóló könyvet **dr. Deák József r. alezredes** mutatta be. <http://archiv.uni-nke.hu/egyetem/hirek/2017/03/02/a-hatarrendeszeti-tisztkepzes-negyedszazada>

**„A ​határrendészeti tisztképzés negyedszázada” című könyv megjelenése**

A társadalmi rendszerváltás bonyolult viszonyai között, a demokratikus jogállam kibontakozásának és a délszláv válság elmélyülésének időszakában gyors ütemben zajlott a határőrség modernizációja is. Ennek részeként a Rendőrtiszti Főiskolán 1992. március 1-jén létrejött a Határrendészeti Tanszék, és szeptember 1-jei hatállyal a határrendészeti szak is. A jubileumi évfordulóra készült könyv izgalmas olvasmány, hiszen nemcsak egy emberöltő eseményeit idézi fel, de azt is bemutatja, hogy az egykori hallgatók hogyan hajtottak végre egy teljes szakmai generációváltást a társadalom szolgálatában. Érzelmekkel teli visszaemlékezéseik hivatástudatot tükröznek, helytállásuk pedig minden bizonnyal felkelti a pályaválasztás előtt álló fiatalok figyelmét is. Bátran ajánlható ez a könyv minden korosztálynak, s különösen a Nemzeti Közszolgálati Egyetem Rendészettudományi Karán működő Határrendészeti Tanszék rendőrtiszti hivatásra készülő jelenlegi és jövendőbeli hallgatóinak. <https://moly.hu/konyvek/varga-janos-szerk-a-hatarrendeszeti-tisztkepzes-negyedszazada>

**2) Műhelyvita a készülő Rendészettudományi szaklexikonról**

A műhelyvitát **dr. habil. Boda József ny. nb. vezérőrnagy**, a Rendészettudományi Kar (RTK) dékánja nyitotta meg, aki elmondta, hogy a munkával jól állnak, a határidőket tartják, mindez köszönhető dr. Beregnyei József ny. hőr. dandártábornoknak, dr. Virányi Gergely ny. hőr. dandártábornoknak, a szerkesztőbizottság két vezetőjének és dr. Mátyás Szabolcs PhD r. őrnagynak. Mint a dékán fogalmazott, komplex és összetett munkáról van szó, és már most túllépték a tervezett terjedelmi keretet.

**Dr. Janza Frigyes ny. r. vezérőrnagy**, a Fenntartói Testület tagja úgy fogalmazott, hogy „együtt van a csapat, és itt a csapat szón van a hangsúly”. Mint mondta, a lexikon alkotói korszakos munkába fogtak, amihez sok sikert, kitartást, szorgalmat kívánt. A vezérőrnagy reményét fejezte ki, hogy a jövő év végére megjelenhet a Rendészettudományi szaklexikon.

Egy hasonlóan jelentős munka, az új Hadtudományi Lexikon elkészítésének tapasztalatairól **prof. dr. Krajnc Zoltán ezredes** beszélt, aki – utalva az 1995-ben kiadott, akkoriban jól használható lexikonra – azt mondta, hogy a megőrizve megtartás a cél. Krajnc Zoltán kiemelte, hogy nagyon fontos az egyes részterületek helyes arányának megtalálása.

Az alrendszervezetők egy része is beszámolt az elvégzett munkáról (a további beszámolókra februárban kerül sor). **Dr. Szendrei Ferenc r. ezredes**, tanszékvezető egyetemi docens, a Rendészeti technológiák alrendszer vezetője az egyik legnehezebb feladatként említette a témakör behatárolását, és megköszönte a munkához segítséget nyújtó rendészeti szervezetek közreműködését. **Dr. Nagy Judit r. ezredes**, tanszékvezető egyetemi docens a Nemzetközi rendészet alrendszer előtt álló kihívások közül kiemelte, hogy az angol fordítás nehéz feladat, mert ugyanarra a fogalomra angolul is többféle terminológiát kell összevetni és az egyetlen helytálló kifejezést megtalálni. A Magatartás, kommunikáció, pszichológia témakört felölelő alrendszerek vezetője, **dr. Haller József** tanszékvezető egyetemi docens elmondta, hogy főként olyan kifejezéseket gyűjtöttek össze, amelyek az oktatás során a legtöbbször előfordulnak, illetve szólt arról, hogy a címszavak között szerepelnek kábítószerekkel, illetve stresszel kapcsolatosak is. **Dr. Németh Zsolt ny. r. ezredes**, a Bűnügyi rendészet alrendszer vezetője hangsúlyozta, hogy az egyik legfontosabb szempont a Jogtudományi lexikontól való elhatárolás volt, hiszen ott is számos idevágó (pl. büntetőjogi) fogalom megtalálható.

„Meggyőző a munka, amit eddig láttam, ez egy jó lexikon lesz” – mondta **prof. dr. Finszter Géza ny. r. ezredes**, a lektori bizottság vezetője. Felvetette azt a kérdést is, hogy vajon legyen-e vita a lexikonban, vagy már letisztult fogalmak kerüljenek bele. Mint Finszter Géza fogalmazott, a szótárnak a gyakorlatnak és az érdeklődő közvéleménynek is kell szólnia. Akkor sikerül majd jól, ha a szakma számon tartja és használja.

**Lajtár József bv. vezérőrnagy**, lektor arra hívta fel a figyelmet, hogy megváltozott a rendészet, más tartalma van egy-egy fogalomnak, mint korábban, illetve másként értelmezik ugyanazt az egyes szakterületeken is. **Kelemen Zsolt** nyelvtanár, angol nyelvi lektor hangsúlyozta, hogy a közérthetőség rendkívül fontos. **Prof. dr. Sallai János r. ezredes**, tanszékvezető, a lexikon elkészítését koordináló Karvasy Kutatóműhely vezetője a többi között kiemelte: ha egy jogszabályban szerepel valamilyen kifejezés, az nem biztos, hogy szakmailag helyes.

A műhelyvita zárásaként a szerkesztőbizottság vezetőié volt a szó. **Dr. Beregnyei József ny. hőr. dandártábornok** elmondta, hogy a szócikkek kidolgozása előtt készült egy útmutató, amely egységessé tette az egyes alrendszerek munkáját. A szerkesztés folyamatáról, az előfordult hibákról szólva a többi között kiemelte, hogy lehetőleg kerülni kell a fölösleges idegen szavak használatát. **Dr. Virányi Gergely ny. hőr. dandártábornok** azt mondta, hogy „sok évtizedes mulasztást pótolhatunk”. Mint fogalmazott, a Rendészettudományi szaklexikon címének mindkét szava egyformán fontos: csak a rendészeti és rendészettudományi relevanciájú kifejezéseket vehetik fel a szerzők. <https://fejlesztesiprogramok.uni-nke.hu/hirek/2017/12/18/muhelyvita-a-keszulo-rendeszettudomanyi-szaklexikonrol>

**3) Szent Lászlótól a modernkori magyar rendészettudományig**

A Magyar Rendészettudományi Társaság Határrendészeti Tagozatának és a Magyar Hadtudományi Társaság Határőr Szakosztályának Pécsi Szakcsoportja a 2001. évben megteremtett hagyományt követve, Szent László Napja alkalmából, a Rendőrség Tudományos Tanácsa kiemelt támogatásával 2017. június 29-én nemzetközi tudományos konferenciát rendezett „Szent Lászlótól a modernkori magyar rendészettudományig” címmel.

A Pécsi Tudományegyetem Kultúratudományi, Pedagógusképző és Vidékfejlesztési Karán tartott rendezvény célja Szent László király trónra lépésének 940. és szentté avatásának 825. évfordulója alkalmából meghirdetett emlékév jegyében, a rendészettudomány kialakulására és fejlődésére figyelemmel, a közrendet, közbiztonságot érintő veszélyek felismeréséhez, kezeléséhez kapcsolódó tézisek, valamint gyakorlati módszerek tudományos igényű feltárása és megvitatása, továbbá a rendészettudományi gondolkodás formálása volt.

A rendezvény megnyitójában **Dakos József r. dandártábornok**, Baranya megye rendőrfőkapitánya méltatta a szervezők elkötelezett és kitartó munkáját, amellyel hozzájárultak a tizenhét éve tartó konferenciasorozat töretlen sikeréhez, egyúttal hangsúlyozta az illegális migráció elleni fellépés fontosságát. Ezt követően **Dr. Korinek László** akadémikus, a Magyar Rendészettudományi Társaság elnöke köszöntötte a konferencián megjelenteket, majd **Dr. Gaál Gyula r. ezredes** és **Dr. Hautzinger Zoltán** szerkesztők bemutatták a Pécsi Határőr Tudományos Közlemények periodika különszámát – a konferencia jubileumi időpontjára tekintettel ismételten kiadott – a 2001. június 26-án megrendezett „A határellenőrzés múltja, jelene és jövője” című első nemzetközi tudományos szimpózium korreferátumait tartalmazó kiadványt.

Ezután **Zámbó Péter ny. r. ezredes** vezette plenáris ülés, majd délután öt szekcióülésen kilenc-kilenc előadás következett. „A rendészet dimenziói” szekció levezető elnöke Dr. Gaál Gyula r. ezredes, a „Biztonsági kockázatok – rendészeti reakciók” szekciójé Dr. Varga János ny. határőr ezredes, főiskolai tanár, „A jelenkori kriminalisztika igazságkutatási eszközei” szekciójé Dr. Fenyvesi Csaba habilitált egyetemi docens, a „Modernkori migráció és rendészettudomány” szekciójé Dr. Németh József r. alezredes, míg a „Rendészettörténet és rendészeti kommunikáció” szekciójé Dr. Fórizs Sándor ny. rendőr dandártábornok, egyetemi tanár volt.

<http://www.pecshor.hu/rendezvenyek/2017/2017.htm>

A konferencián elhangzott, valamint az ahhoz kapcsolódó előadások, tanulmányok, hozzászólások a Pécsi Határőr Tudományos Közlemények (HU ISSN 1589-1674) tizenkilencedik számában olvashatók. <http://pecshor.hu/periodika/XIX/borito.pdf>

1. **Pécsi Határőr Tudományos Közlemények XIX. könyvbemutatója**

A Magyar Tudomány Napja alkalmából 2017. november 17-én a pécsi Középkori Egyetemen került sor a „Szent Lászlótól a modernkori magyar rendészettudományig” címmel megrendezett tudományos konferencia értékeinek megörökítése céljából összeállított kötet ünnepi bemutatójára. A program levezető elnöke **Dr. Janza Frigyes ny. r. vezérőrnagy**, a Magyar Rendészettudományi Társaság főtitkára volt. A megnyitó után **Dr. Korinek László** akadémikus, a Magyar Rendészettudományi Társaság elnöke, majd **Potápi Árpád János**, nemzetpolitikáért felelős államtitkár dikciója következett. Kiemelték, hogy hazánk szuverenitásának, területi integritásának megőrzése, az államhatár rendjének védelme aktuális feladat. **Dr. Herke Csongor**, a Pécsi Tudományegyetem Állam-és Jogtudományi Kar tanszékvezető egyetemi tanára ismertette az új büntetőeljárási törvény felépítését, és a törvénnyel kapcsolatos elektronikus kapcsolattartás feladatrendszerét. A szakmai prezentációt követően a kötet szerkesztői, **Dr. Gaál Gyula r. ezredes**, a Rendőrség Tudományos Tanácsának alelnöke és **Dr. Hautzinger Zoltán** egyetemi docens, a Nemzeti Közszolgálati Egyetem Rendészettudományi Kar oktatási dékánhelyettese bemutatták az új kiadványt, majd köszönetet mondtak a kötet támogatóinak. Végezetül **Dr. univ. Dsupin Ottó r. dandártábornok**, címzetes egyetemi docens, a Rendőrségi Oktatási és Kiképző Központ vezetője tolmácsolta Papp Károly r. altábornagy, országos rendőrfőkapitány elismerő szavait. A rendezvény a Középkori Egyetem bemutatásával zárult. <http://www.bm-tt.hu/rtt/index.html>

**Őrzők, vigyázzatok a határra!” című könyv megjelenése**

A szakosztály több tagja részt vett az „Őrzők, vigyázzatok a határra!” című könyv elkészítésében, egyes fejezeteinek megírásában.(Zrínyi Kiadó, ISBN 978 963 327 560 3).

Ez a hiánypótló kötet nagy történelmi időtávlatot ölel fel, napjaink aktuális határbiztonsági kihívásainak összefoglalásával zárva. Tudományos alapossággal vizsgálja a határőrizet, határvédelem kérdéseit, így az olvasó egy könyvet kézbe véve alkothat véleményt a határőrizet, valamint a határvédelem helyéről és szerepéről az egyén, a társadalom, illetve az állam életében, figyelembe véve távoli és közelebbi évszázadok, továbbá a mai kor tapasztalatait. <http://www.hmzrinyi.hu/termek/orzok_vigyazzatok_a_hatarra>!

**Elismerések**

**Dr. habil. Varga János ny. hőr. ezredes**, az NKE Rendészettudományi Kar Határrendészeti Tanszék leköszönt vezetőjének eddigi pályafutása és teljesítménye elismeréséül dr. Pintér Sándor belügyminiszter „A köz szolgálatáért érdemjel” kitüntető cím arany fokozatát adományozta.

A Magyar Tudomány Ünnepe alkalmából rendezett ünnepségen Dr. Felkai László közigazgatási államtitkár, a Belügyi Tudományos Tanács elnöke a belügyi ágazatban huzamosan magas színvonalon végzett tudományszervező munka elismeréséül kiváló tudományszervező munkáért Szabó András-érmet adományozott **Dr. Gaál Gyula PhD r. ezredes,** a Hadtudományi Doktori Iskola oktatója, a Rendőrség Tudományos Tanácsa alelnöke részére. A belügyi ágazatban kiemelkedően, alkotó módon végzett tudományos kutatómunka elismeréséül kiváló tudományos munkáért Szabó András-oklevelet adományozott **Dr. habil Hautzinger Zoltán,** az RTK oktatási dékánhelyettese részére. A belügyi ágazatban magas színvonalon végzett tudományszervező munka elismeréséül kiváló tudományszervező munkáért Szabó András-oklevelet adományozott **Görbe Attiláné Dr. Zán Krisztina r. alezredes,** az NKE Tudományos Ügyek Iroda vezetője részére.

1. **2018. évi munkaterv**

* 2018. 04. 11. Győr – nemzetközi szakmai tudományos konferencia a Magyar Rendészettudományi Társasággal közösen.
* 2018. 06. 12-13. – nemzetközi szakmai tudományos konferencia a Magyar Rendészettudományi Társasággal közösen az Andrássy Egyetemen.
* Pécsi konferenciasorozat
* 2018. 06. 28.

„A 21. század biztonsági kihívásai”címűnemzetköziszakmai tudományos konferencia a Magyar Rendészettudományi Társasággal közösen.

* 2018. november

„A 21. század biztonsági kihívásai” című nemzetközi szakmai tudományos konferencia értékeit megörökítőkönyv bemutatója a Magyar Rendészettudományi Társasággal közösen.

* Kutató munka folytatása a Magyar Nemzeti Levéltárban a határőrség 1950-1956 közötti működésével kapcsolatban. Az eredmények publikálása.

1. **Elismerési javaslatok**

**Elismerő oklevél**

* **Kovács Gyula**, a BMH Nyugat-dunántúli Regionális Igazgatóságának nyugalmazott igazgatója, az MRTT Migrációs Tagozat elnöke

Bár Kovács úr nem tagja a Magyar Hadtudományi Társaságnak, de évekre visszamenőleg a társszervezet tagozat elnökeként hatékony együttműködést ápol Szakosztályunkkal.

Budapest, 2018. január 23.

Készítette: Görbe Attiláné Dr. Zán Krisztina c. r. alezredes sk.

szakosztály titkár

Jóváhagyta: Prof. Dr. Fórizs Sándor ny. r. dandártábornok sk.

szakosztály elnök